DANSK SELSKAB FOR KLINISK MIKROBIOLOGI

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kommissorium for Infektionshygiejnisk arbejdsgruppe (INFHYG) under DSKM**

Infektionshygiejnisk Arbejdsgruppe (INFHYG) er en arbejdsgruppe under Dansk Selskab for Klinisk Mikrobiologi.

***Formål***

At samle og diskutere viden og erfaringer omkring infektionshygiejne samt initiere lægefaglig forskning på området.

***Målene er***

* at sikre faglig udvikling og vidensdeling
* at inspirere ved diskussion af nationale og internationale resultater
* at drøfte infektionshygiejniske anbefalinger i Danmark
* at dele data, viden, erfaring og metoder
* at skabe et forum for samarbejde om konkrete forskningsprojekter på tværs af regioner
* at afholde videnskabelige møder

***Deltagere***

Medlemmer af DSKM med interesse for infektionshygiejne kan deltage.

Alle regioner samt Central Enhed for Infektionshygiejne (SSI) forsøges repræsenteret i gruppen.

Underudvalg kan ved behov nedsættes ad hoc.

***Arbejdsgruppens bestyrelse***

Denne vælges af arbejdsgruppens medlemmer, og det tilstræbes at formanden er lægefagligt uddannet.

***Mødefrekvens***

Gruppen mødes så vidt muligt mindst 1 gang i kvartalet - møderne vil fortrinsvist foregå virtuelt.

Dagsorden og referat fra hvert videnskabeligt møde vil være tilgængelig via DSKMs hjemmeside og mødeindkaldelse udsendes af DSKMs sekretær til medlemmer af DSKM.

Endelige anbefalinger og retningslinjer, som udarbejdes i INFHYG regi, skal godkendes af DSKMs bestyrelse.

***Midler***

Udgifter til rejser og afholdelse af møder dækkes af de deltagendes institutioner/afdelinger.